cyanic-selkie/wikianc huggingface dataset:
Anders Østensen
Liv og virke
Han ble etter lokalvalget i 2011 valgt til ordfører i Gjerdrum kommune. I 2015 ble han gjenvalgt som ordfører for perioden 2015-2019. I 2019 ble han gjenvalgt som ordfører for perioden 2019-2023.
Før han ble ordfører, arbeidet Østensen som lærer ved Voksenopplæringen på Jessheim.
Han har også jobbet med flyktninger i Gjerdrum.
Politigårdens Fængsel
Politigårdens Fængsel er en særlig sikret arrestavdeling for blant annet negativt sterke og voldelige innsatte. Arrestavdelingen er beliggende på Københavns Politigård og er også den minste enheten i Københavns Fængsler.
I2O
Intelligent Input/Output (I2O) er en tidligere spesifikasjon for innmatning og utmatning i datamaskiner. I2O ble opprinnelig utviklet for å ta i bruk kanal I/O på RISC mikroprosessoren Intel i960 på personlige datamaskiner. Spesifikasjonen ble lansert av Intel i 1996 med en publikasjon av Intelligent I/O Special Interest Group. Denne gruppen ble oppløst den 13. oktober 2000.
En rekke operativsystemer for x86 hadde støtte for IO2, og har det fortsatt, deriblant Microsoft Windows, Linuxkjernen (opphevet i versjon 4.0 ), Solaris, OpenBSD og NetWare.
Politigårdens Fængsel
Fengselet rommer fem etasjer, og cellene er alle enkeltceller, som er fordelt på de fire øverste etasjene. Omtrent 30 fengselsbetjenter arbeider i Politigårdens Fængsel.
Historie
Københavns Politigård ble oppført i årene 1918 til 1924 av arkitekten Hack Kampmann. Opprinnelig brukte en Politigårdens Fængsel til å huse politiets arrestanter, som skulle fremstilles for en dommer ved grundlovsforhør. Det ble i 2002 besluttet å gjenåpne fengselet, men dog kun med en kapasitet på 25 innsatte og det ble avsatt 3,5 millioner kroner til ombygningen. Fengselets nåværende innretning og benyttelse stammer fra 2004 og den 24. september 2004 ble fengselets 25 plasser tatt i bruk som en særlig arrestavdeling for blant annet negativt sterke innsatte. I en pressemelding fra Justitsministeriet den 2. mars 2004 anføres følgende som bakgrunn for opprettelsen av 25 nye beleggsplasser på Politigårdens Fængsel;
Innsattes dagligliv
De 25 innsatte har rett til samvær med én annen innsatt, hvis det bevilges av fengselspersonalet og vil typisk være to timer daglig, hvor man så sitter sammen i den enes celle. Der er mulighet for en times daglig lufting, tre timer ukentlig styrketrening og en times ukentlig besøk.
Avsoning
Politigårdens Fængsel brukes til fire kategorier av innsatte:
Klager
Arrestavdelingen har i en flere år blitt kritisert – oftest av innsatte, pårørende og advokater, som blant annet har klaget over at fengselet blir brukt til å huse andre typer fanger enn dem det opprinnelig var tenkt. Folketingets Ombudsmand har i en årrekke foretatt en rekke inspeksjoner av arrestavdelingen. I september 2010 hadde ombudsmannen stilt nye spørsmål ved prosedyrene for hvordan man løpende overveier muligheten for å flytte innsatte til andre institusjoner, og hvordan reglene om håndjern brukes overfor en person som får håndjern på ved en særlig metode hver gang den pågjeldende skal utenfor cellen.
Gisseltagning
15. april 2013 fant en gisseltagning sted i Politigårdens Fængsel. En 34-årig dansk statsborger tok klokken 13.48 en medinnsatt som gissel da de var ute og gikk på taket i Politigårdens gård, hvor innsatte kan luftes. Den fire timer lange gisselsituasjonen ble dog avsluttet ved hjelp av en lapp som den 34-årige gisseltageren overrakte til forhandlerne fra Rigspolitiet – lappen ble gitt videre til hans advokat, Finn Walther Pedersen, som også var tilstede. Gisseltageren la seg deretter flatt ned på jorden og overgav seg. Politiets Aktionsstyrke var tilstede under gisseldramaet. Det som fikk fangen til å begå gisseltagningen skulle angivelig ha vært frustrasjon over å ha sittet 20 måneder i fengselet samt at han ikke har kunne få hjelp til å forlate gjengmiljøet. Dagen etter kunne man i mediene lese at gisseltageren har en tidligere fortid i MC-klubben Bandidos og at han var blitt kastet ut av klubben, og således er i såkalt «bad standing». Mannen ble fremstilt i Dommervagten, hvor dommer Merete Engholm besluttet å fengsle ham i to uker – siktet for frihetsberøvelse.
Den 14. januar 2014 ble den 35-årige gisseltageren ved Københavns Byret idømt tidsubestemt forvaring, da retten vurderte at mannen er så farlig at han på frifot vil utgjøre en fare for andres «liv, legeme eller frihet». Den dømte ble funnet skyldig i frihetsberøvelse og trusler mot medfangen som han tok som gissel under en luftetur. Han er likeledes blitt dømt for å ha overfalt to fengselsbetjenter i Vestre Fængsel dagen etter gisseltagningen. Gisseltageren har under rettssaken hevdet at gisseldramaet var rent skuespill, som utelukkende hadde til formål å få pressen til å interessere seg for de dårlige forholdene i arresthusene. Han har likeledes hevdet at gisselet gikk frivillig med på «skuespillet», men det avviser den pågjeldende medfangen.
Selvmord
Den 14. mars 2014 klokken 07.30 fant fengselspersonalet det 41-årige morddømte og høytstående Hells Angels-medlemmet Michael Brokside kvalt i sin fengselscelle. Dagen før var han blitt anholdt og varetektsfengslet i en omfattende narkotikasak, hvor i alt 80 personer ble anholdt, herunder fem fullverdige medlemmer av Hells Angels.
Den 20. mars 2014 uttalte Ove Bondgaard Larsen, visepolitiinspektør ved Københavns politi, at: «''Der er tale om inkomplet hængning og død ved kvælning. Så der er ikke noget spor mystifistisk i det.''» Ved «inkomplett hengning» forstås hengning hvor føtter, knær eller annen del av kroppen støter mot underlaget.
Filosofiåret 1813
Filosofiåret 1813 er en oversikt over hendelser, utgivelser og personer med tilknytning til filosofi i 1813.
Knut Marius Stokke
Knut Marius Stokke (født 8. november 1954) er en norsk tidligere friidrettsutøver som representerte Ready.
Han vant fire NM-gull på 100 meter og 200 meter i 1978 og 1979.
Hanna Lund
Hanna Therese Lund (født 20. januar 1849 i Christiania, død 1. mai 1923 på Lovisenberg sykehus i Kristiania) var en norsk kunstmaler og kunstpedagog.
Liv og virke
Hanna Lund var elev av Christen Brun og Knud Bergslien i sin fødeby Christiania før 1876, før hun var elev av Eilif Peterssen i München og i 1877 av Carl Gussow i Berlin.
Lund utførte portretter og genrebilder. I 1879 stilte hun ut maleriet «En liden Pige med Markblomster» i Kristiania Kunstforening og «Stilleben» i Bergen Kunstforening.
I Berlin utførte hun maleriet «Lazarus' Opvækkelse» som altertavle, etter Rubens' maleri i Kaiser-Friedrichs-Museum. Altertavlen forærte hun i 1878 til det nyoppførte Bygdøy kapell i Vestre Aker (innviet 1876). Hennes far var den daværende eieren av eiendommen Grande på Bygdøy. Kapellet brant ned i 1958. I 1880 malte hun Rubens-motivet «Korsfestelse» som altertavle til Ytre Rendal kapell.
Hanna Lunds samlede produksjon var trolig beskjeden. Det er ikke kjent at hun var aktiv som kunstner etter 1880, men i 1880-årene ga hun undervisning for damer og småpiker i tegning og maling i atelierbygningen i St. Olavs gate 28 i Kristiania.
Familie
Hanna Lund var datter av bakermester Iver Christen Lund og Marie Therese Hansen. Hun forble ugift.
Allan Gutierrez Castro
Allan Gutierrez Castro (født 12. august 1993) er en honduransk svømmer som spesialiserer seg i fristil. Han representerte landet sitt under Sommer-OL 2012 i London, der han ble slått ut i de innledende rundene på 400 meter fri.
Kjønn og utvikling
Kjønn og utvikling (engelsk: Gender and development, forkortet GAD) er en praktisk tilnærming til prosjekter innen internasjonal utvikling/bistand og et tverrfaglig forskningsfelt som vokste frem fra 1960-årene, opprinnelig som kvinner og utvikling. Den legger tradisjonelt vekt på å integrere kvinner i global økonomi gjennom å fremme kvinners status. Etterhvert som tilnærmingen har blitt avløst av en kjønn og utvikling-tilnærming har vekten blitt flyttet over til å vektlegge kjønnsrelasjoner gjennomgående heller enn å se på kvinners situasjon isolert. Det har også blitt mer vekt på bl.a. seksuelle minoriteter.
Tsarskoje Selo-traktaten
Traktaten i Zarskoje Selo (Готторпский вопрос, også Makeskiftetraktakten) var et dansk-russisk makeskifte av landområder i Holstein og Oldenburg. Traktaten gav Danmark garanti for besittelsen av hele Slesvig og løfte om overdragelse av de gottorpske deler av Holstein. Den ble underskrevet 27. august 1773 på Katarinapalasset i Tsarskoje Selo 24 km syd for St. Petersburg.
Deltagere
Parterne i avtalen var
Forberedelse
Traktaten hadde gjennom flere år vært gjenstand for forhandlinger mellom den danske regjering og hertug Pauls mor (keiserinne Katarina II), som selv var datter av en gottorpsk prinsesse.
Innhold
Traktaten var et makeskifte, der hertug Paul gav avkall på sin del av hertugdømmet Holstein mot at få overlatt grevskapene Oldenburg og Delmenhorst, som hadde hørt til Det danske Monarki siden 1667. Hertug Paul overlot snart regentskapet i sine nye grevskaper til sin slektning fyrstbiskopen av Lübeck.
Følger for Russland
Traktaten gjorde den russiske keiser til overhode for fyrstehuset i landet Oldenburg. Derfor skulle endringer av den oldenburgske tronfølgelov fremover godkjennes i St. Petersburg. Etter russisk oppfatning gjaldt det samme i Holstein. Derfor kunne den senere kong Christian IX først bli dansk-holstensk tronarving etter at keiseren hadde godkjent ham.
Den store parade
Den store parade (originaltittel: The Big Parade) er en amerikansk stum krigsfilm fra 1925 regissert av King Vidor. I 1992 ble filmen inkludert i National Film Registry, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle».
Igor Karačić
Igor Karačić (født 2. november 1988) er en kroatisk håndballspiller.
Tsarskoje Selo-traktaten
Følger for Russland
Det russiske synspunkt ble understreket av at de russiske keisere helt frem til 1917 kalte seg regjerende hertuger av Slesvig og Holstein.
Den store parade
Handlingsreferat
I USA tidlig i 1917 får James "Jim" Apperson problemer (i motsetning til hans hardtarbeidende bror) med deres rike far, en forretningsmann. Kort tid senere kommer USA inn i første verdenskrig. Jim informerer sin bekymrede mor om at han ikke har til hensikt å verve seg til det amerikanske militæret, men faren hans truer med å sparke ham ut av hjemmet deres hvis han ikke verver seg. Jim blir senere overtalt av sine kamerater til å verve seg, noe som også gjør faren hans veldig stolt.
I løpet av den militære treningen blir Jim snart venn blant andre med bygningsarbeider Slim, og bartender Bull fra Bronx. Enheten deres sendes etter hvert til Frankrike, hvor de havner på en gård i Champillon, Marne. Flere av de amerikanske soldatene blir snart tiltrukket av Melisande, hvis mor eier gården. Hun blir etter hvert forelsket i Jim, til tross for at de ikke kan snakke hverandres språk. Senere blir Jim og hans enhet beordret til fronten. Senere havner Jim på sykehus, etter å ha blitt skadd i krigen. Men han blir bekymret for Melisande og moren hennes, og forsøker å finne dem igjen. Men de har allerede forlatt gården deres, på grunn av krigen.
Igor Karačić
Han representerte Kroatia under Sommer-OL 2016 i Rio de Janeiro, der han endte på femteplass med det kroatiske landslaget.
Tsarskoje Selo-traktaten
Følger for Oldenburg
I 1774 godkjente den tysk-romerske keiser Josef II av Oldenburg og Delmenhorst ble slått sammen til hertugdømmet Oldenburg. I 1815 fikk landet lov til å kalle seg storhertugdømme. Denne betegnelse var i bruk i 1829-1918. Oldenburg, som var blitt republikk i 1918, måtte i 1937 avstå det tidligere fyrstebispedømme Lübeck til Preussen.
Ved slutten av 1800-tallet godkjente den russiske keiser at hvis den storhertuglige slekt døde ut, skulle de titulære hertuger av Glücksburg være arvinger til Oldenburg.
Følger for Danmark og Holstein
I 1851 godkjente den russiske keiser prins Christian av Glücksborg som arving til Holstein. Dette bante vei for at han under navnet Christian IX kom på den danske trone i 1863.
I 1937 ble det tidligere fyrstebispedømme Lübeck i Østholsten en del av det dengang prøyssiske Holstein.
Odd Evensen (friidrettsutøver)
Odd Evensen (født 1946) er en norsk tidligere friidrettsutøver som representerte Urædd.
Han vant tre NM-gull og åtte NM-medaljer på 200 meter og 400 meter i perioden 1969–1977.
Kvinnesaksmøtet på Seneca Falls
Kvinnesaksmøtet på Seneca Falls i 1848 var det første kvinnesaksmøtet i USA og fikk en sentral rolle i etableringen av den amerikanske kvinnesaksbevegelsen. Arrangørene beskrev det som et møte «for å diskutere kvinners sosiale, sivile og religiøse stilling og rettigheter». Det ble holdt i Wesleyan Chapel i Seneca Falls, New York, og strakk seg over to dager 19. til 20. juli 1848. En gruppe lokale kvekere organiserte møtet sammen med Elizabeth Cady Stanton, som ikke selv var kveker. Det fikk stor oppmerksomhet i samtiden og ble fulgt opp av lignende møter. Fra 1850 ble det holdt årlige kvinnesaksmøter i Worcester i Massachusetts. Kvinnesaksmøtet på Seneca Falls ble starten på det organiserte kvinnesaksarbeidet i USA og førte i 1860-årene til etableringen av organisasjoner som National Woman Suffrage Association og American Woman Suffrage Association, som ble forløpere til dagens League of Women Voters og som også inspirerte Gina Krog til etableringen av Norsk Kvinnesaksforening i 1884.
VESA lokalbuss
VESA lokalbuss (forkortelse for Video Electronics Standards Association), også kalt VLB, var en kortlevd databuss for utvidelseskort som for det meste ble benyttet til grafikkort på personlige datamaskiner. Lokalbussen ble introdusert i 1992, og ble benyttet sammen med databussen ISA. Den ble erstattet av PCI i 1993.
7. divisjon fotball for menn 2015
7. divisjon fotball for menn 2015 er det åttende nivået i norsk fotball 2015.
Jiří Holík
Jiří Holík (født 9. juli 1944 i Havlíčkův) var en tsjekkoslovakisk ishockeyspiller som deltok i De olympiske vinterleker i 1964 i Innsbruck, 1968 i Grenoble, 1972 i Sapporo og 1976 i Innsbruck.
Holík vant en olympisk bronsemedalje i ishockey under Vinter-OL 1964 i Innsbruck. Han var med på det tsjekkoslovakiske laget som kom på tredjeplass i turneringen bak Sovjetunionen og Sverige. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes én gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng. Holík spilte åtte kamper og scoret tre mål i OL-turneringen.
Han ble verdensmester i ishockey med Tsjekkoslovakia tre ganger; 1972 i Praha, 1976 i Katowice og 1977 i Wien. Holik spilte totalt 319 kamper og scoret 132 mål for Tsjekkoslovakia.
All Pakistan Women’s Association
All Pakistan Women's Association (APWA) (آل پاکستان ویمنز ایسوسی ایشن) er Pakistans viktigste kvinneorganisasjon. Den arbeider for å fremme kvinners sosiale, økonomiske og rettslige stilling i Pakistan. Den ble grunnlagt i 1949 av Pakistans daværende førstedame og senere diplomat og politiker Ra’ana Liaquat Ali Khan, og fokuserte i begynnelsen på humanitært arbeid for å håndtere flyktningkrisen etter løsrivelsen fra Britisk India i 1947. APWA har regionale ledd i 56 distrikter i Pakistan. Organisasjonen er medlem av International Alliance of Women (IAW). Hovedkontoret er i Karachi. Organisasjonens president er Charmaine Hidayatullah. Organisasjonen har også en avdeling i Storbritannia, All Pakistan Women’s Association (APWA) UK. APWA fikk konsultativ status i FNs økonomiske og sosiale råd i 1952.
Krešimir Kozina
Krešimir Kozina (født 25. juni 1990) er en kroatisk håndballspiller.
Han representerte Kroatia i Sommer-OL 2016 i Rio de Janeiro, der han endte på femteplass med det kroatiske landslaget.
Wing commander
Wing commander (forkortet Wg Cdr) er en offisers grad i flere lands flyvåpen. Den oppsto og er stadig i bruk i Royal Air Force, og brukes også i en rekke andre flyvåpen med historiske britiske tradisjoner. I tillegg brukes den tidvis som engelsk oversettelse av tilsvarende grad i land med en ikke-britisk, flyvåpen-spesifikk gradstruktur.
I NATO har graden kode OF-4 i henhold til STANAG 2116.
Graden tilsvarer commander i Royal Navy og lieutenant colonel i British Army. Den er lavere enn group captain og høyere enn squadron leader.
Juan Pereyra
Juan Martin Pereyra (født 10. august 1980) er en argentinsk svømmer som spesialiserer seg i fristil. Han representerte landet sitt under Sommer-OL 2012 i London, der han røk ut i de innledende rundene på 400 meter fri.
Brice Guyart
Brice Guyart (født 15. mars 1981) er en fransk fekter som konkurrerte i florett.
Han representerte Frankrike i Sommer-OL 2004, der han tok gull. Han tok også gull i 2000.
Choripán
Choripán regnes som en av de tradisjonelle argentinske matrettene. Den er også utbredt i andre søramerikanske land som Uruguay, Chile og Paraguay.
Choripán er et teleskopord som er satt sammen av den første delen av chorizo og ordet pan («brød» på spansk).
Philippe Omnès
Philippe Omnès (født 6. august 1960) er en fransk fekter som konkurrerte i florett.
Han representerte Frankrike under Sommer-OL 1992, der han tok gull. Han tok også bronse i 1984.
Skolemat
Skolemat er mat, vanligvis lunch men iblant også mellommåltid, som serveres på en skole. Slik mat finnes i mange land, men Sverige og Finland er unike i det at den frie grunnskolematen er lovbestemt. I andre skoler tar elevene ofte med seg matpakke hjemmefra som spises på skolen.
Sverige
Skolemat forekom i ulike former lokalt allerede på slutten av 1800-tallet. Enkelte skoler, kommuner eller organisasjoner (for eksempel Røde Kors) kunne være tidlige med å servere skolemat der man så anså at det behøvdes. Det var dog først på begynnelsen av 1900-tallet at skolemat på alvor begynte å bli diskutert som en del av skolens ansvar. I takt med økt rask urbanisering og utökning av skoleplikten kom lærere og skoleleger i kontakt med mange av Sveriges unge. Man begynte da i større grad uroe seg for næringsstandarden blant barna og forslag om at skolene kunne fylle en viktig rolle for barnas utvikling gjennom å tillhandahålla et ordentlig mål mat om dagen ble lagt frem. Storbyene og de norrländske kommunene/skoledistriktene var tidlige med å tillhandahålla skolemat til elevene i større skala.
Først på 1930-tallet begynte skolemat å bli diskutert på alvor i Sverige. Arbeiderbevegelsens styrke og uroen for det minkende antall nyfødte barn bidro til at flere ble overbevist om at noe burde gjøres. Befolkningskommisjonen som ble ledet av Gunnar Myrdal anbefalte skolemat som et av mange tiltak i den statlige utredningen Betänkande i näringsfrågan (1938:6) som syftar till å minske kostnaden for flerbarnsfamilier, øke ernæringsstandarden i befolkningen og indirekte oppmuntre til at flere får barn. Fra og med 1938 kan kommunene/skoledistriktene søke statsbidrag for å anordne skolemat for sine elever. På begynnelsen av 1940-tallet hadde rundt 13 prosent av Sveriges grunnskoleelever skolemat. Den store forandringen kom i 1946 da regjeringen la frem en proposisjon om at alle kommuner ville få statsbidrag om de bare oppfyller de krav som stilles i kunngjørelsen (1946:553). Statsbidragene er utformet slik at de fleste kommuner får mer enn 50 prosent av sine direkte kostnader dekket. Det går også å søke statsbidrag for inventarkostnader i forbindelse med introduksjon av skolemat. Vilkårene i kunngjørelsen innebærer blant annet at alle elever i grunnskolen uansett behov skal få skolmat gratis.
De följande åren börjar flere og flere kommuner med skolemat.
Skolematen idag
Skolemat forekommer innen førskole, grunnskole eller videregående skole. Ofte avses bare den mat som serveres i grunnskoler når begrepet skolemat anvendes.
Enligt skollagen fra 1997 er kommunene ansvarlige for å servere avgiftsfri mat til elever på grunnskolen (men inte i gymnasieskolan), men några specificerade krav finns inte och kvaliteten på maten kan variera kraftigt mellan olika skolor och kommuner.
For å kunne garantere en høy næringsmessig kvalitet på skolematen har Livsmedelsverket fått Riksdagens oppdrag å lage retningslinjer for skolemat.
Store skoler har som regel egne kjøkken, mens små skoler vanligvis ikke har ressurser til selv å lage mat. Fryst eller ferdiglaget mat transporteres da ut til skolene, der kun oppvarming eller gjenoppvarming skjer. Selv i «skikkelige» skolekjøkken er anvendelsen av halvfabrikata utbredt. En ansatt i et skolekjøkken har den offisielle tittelen skolmåltidsbiträde, men går populært under betegnelsen «mattant» eller «bambatant». De pleier å anvende særskilte arbetsklær, som inkluderer forkle og kökssnibb.
Skolematen serveres og inntas vanligvis i en skolematsal. I gøteborgsområdet og trakten rundt Kiruna forekommer «bamba» som benevnelse på skolematsalen.
Frem til 1990-årene ble det som hovedregel servert kun ett lunchalternativ i skolene. Deretter ble det vanligere med en alternativ varmrett og/eller filmjölk med flingor/müsli. På 2000-tallet serverer mange skoler alltid minst to retter, hvorav minst én vegetarisk rett.
Kritikk, begrensninger og forslag til forbedringer
Iblant har skolematen rykte på seg for å være usmakelig og ernæringsfattig. En del mener at en årsak er det begrensede budsjett skolene har per elev, mens andre taler om at det ikke har noen større betydning og at det går å lage nyttig skolemat som smaker bra uten at maten behøver bli spesielt mye dyrere. Forslag som presenterats for å øke kvaliteten på skolematen og innstillingen til den er at maten lages fra bunnen i skolen, at råvarene holder høy kvalitet og helst er nærproduserte (med hensyn til eksempelvis miljøpåvirkning), elevinnflytelse, engasjert skolemåltidspersonale samt rolig og trygt miljø i skolematsalen. Dette ble blant annet tatt opp i programmet Matakuten, som ble sendt på TV4 høsten 2008. I programmet fremkom det at upphandlingar forhindrer kommunens muligheter til å bestille fra ulike leverandører, noe som kan begrense tilgangen til råvarer. Upphandlingarna gir mulighet til bestillinger av giftfri og glutenfri mat, men medfører at det ikke kan stilles krav til at maten skal være lokalt produsert, ettersom det diskriminerer foretak som ligger lengre bort. Offentliga upphandlingar bygger på EU-direktiv och det är svårt att snabbt få till en förändring. En annen begrensning som uppmärksammades i TV-programmet var at främst mindre skoler ikke hadde skolekjøkken som var utformet for tilagning av skolemat, men kun hadde oppvarmingsmulighet. Personalet nevnte även stress i arbeidet som ett problem, noe som antogs kunne minskas ved at personalet begynner å arbeide tidligere på morgenen. For å øke elevenes innflytelse fikk elevene blant annet gi forslag på matretter og hjelpe til i skolekjøkkenet.
Frankrike
I Frankrike kan skolematavgiften ikke overstige kommunens selvkost og avgiften må nedsettes om det er nødvendig på grunn av familiens inntekt og størrelse. Måltidsingrediensene koster omtrent 1,50 euro per barn og dag. Hele måltidskostnaden er omtrent 5,00 euro av hvilket normalinnkomsttagerne (begge foreldrene arbeider) betaler halvparten.
Nasjonale mesterskap i landeveissykling 2023
Nasjonale mesterskap i landeveissykling 2023 startet i Australia i januar. De fleste andre mesterskapene arrangeres i siste uke i juni, før Tour de France.
Advokat Dehlis plass (Oslo)
Advokat Dehlis plass er en plass og et kryss/en rundkjøring på Bjølsen i Oslo der Maridalsveien og Bentsebrugata møtes og Bergensgata starter. Plassen ble navngitt etter høyesterettsadvokat Ole Dehli i 1934. Dehli stiftet Kristiania Kooperative selskap og Norges Kooperative Landsforening i 1906, og ledet sistnevnte frem til 1919.
Marko Mamić
Marko Mamić (født 6. mars 1994) er en kroatisk håndballspiller.
Advokat Dehlis plass (Oslo)
Bjølsen skole samt flere andre bygninger vender ut mot plassen, men ingen har adresse til den.
Marko Mamić
Han representerte Kroatia under Sommer-OL 2016 i Rio de Janeiro, der han endte på femteplass med det kroatiske landslaget.
Jaroslav Mostecký
Jaroslav Mostecký (født 29. september 1963 i Zábřeh na Moravě i den mähriske delen av Tsjekkoslovakia, død 13. desember 2020 ) var en tsjekkisk forfatter av science fiction- og fantasylitteratur.
Liv og virke
Mostecky var leder av litteratursirkler i skoleverket. Fra 1980 til 1982 ledet han et science fiction-arbeidsfellesskap på middelskolen. Fra 1987 til 1992 var han med i science fiction-klubben Futurum, og grunnla deretter sin egen science fiction-klubb Jeff Spender. Mostecký virket som tekniker i Šumperk. Hans interesse gjaldt tsjekkisk historie, i særlig grad přemyslidenes tid, turgåing og paleontologi og numismatikk.
Verker
Fra begynnelsen av 1990-årene publiserte han fortellinger, og mottok med tiden en rekke erkjentligheter. Senere begynte han med romaner, som også ble godt mottatt.
Han døde i desember 2020 som følge av covid-19.
Swe Cup 2014/15
For hver utøver telte de åtte beste rennene av de ti rennene som ble arrangert.
Referanser
<References />
Trygve Solhaug
Trygve Solhaug (født 9. september 1934 i Bergen, død 31. juli 2009) var en norsk historiker, spesialist på fiskerihistorie.
Han skrev hovedoppgave ved Universitetet i Bergen i 1961 på en analyse av Stortingsvalget i 1829 Han ble amanuensis i sjøfartshistorie i 1968 og førsteamanuensis i økonomisk historie i 1970. I 1972 ble han utnevnt til professor i økonomisk historie ved Norges Handelshøyskole, en stilling han hadde til han gikk av med pensjon i 1999. Han var på 1980-tallet redaktør for Scandinavian Economic History Review.
Solhaugs hovedverk er tobindsverket De norske fiskeriers historie 1815 - 1880 som ble utgitt på 1970-tallet. Dette har blitt betegnet som standardverket om 1800-tallets fiskerihistorie.
Solhaug var aktiv i Senterpartiet.
George H. Denton
George H. Denton (født 14. desember 1939 i Orono i Maine, USA) er en amerikansk geolog. Han er professor i kvartærgeologi ved University of Maine. Han ble i 1996 utenlands representant ved svenske Vetenskapsakademien.
Obóz Narodowo-Radykalny
Obóz Narodowo-Radykalny (ONR) er en høyreekstrem polsk organisasjon. Den har etablert seg i Norge, og engasjerer seg blant annet mot asylmottak og muslimer.
George H. Denton
Han har sin primære interesse i den geologiske historien til de store iskappene over kontinenter, og mindre fjellbreer. Han er spesielt opptatt av rollen disse iskappene spiller i kvartær og sen-tertiære istider, hvordan hav-atmosfære sirkulasjon påvirker det globale klimaet, og årsakene til de 100.000-års istids-syklusene. Pågående prosjekter handler om alpine breers historie i det Chilenske Andes og de ​​sørlige Alpene i New Zealand, der han har samarbeidet med den norske kvartærgeologen Bjørn G. Andersen gjennom mer enn 3 decennier.
Obóz Narodowo-Radykalny
Navnet kan oversettes med «Den nasjonale radikale leir». Dagens ONR oppfatter seg som etterkommere av det opprinnelige ONR, som ble stiftet i Polen i 1934.
Organisasjonen ble grunnlagt i 1993 og registrert som forening i 2003. I Polen er den anslått å ha minst 1000 medlemmer og støttespillere som organiseres i regionale foreninger. ONR representerer ultranasjonalisme knyttet til bl.a. Adolf Hitlers ideologi. Den er religiøst fundamentalistisk, terroristisk og antisemittisk. Derfor representerer den en trussel mot det polske rikets sikkerhet og mot den jødiske minoritetsbefolkningen i Polen.
Luka Cindrić
Luka Cindrić (født 5. juli 1993) er en kroatisk håndballspiller.
Han representerte Kroatia under Sommer-OL 2016 i Rio de Janeiro, der han endte på femteplass med det kroatiske landslaget.
Sledgehammer Games
Sledgehammer Games er et amerikansk spillutviklingsfirma, dannet i 2009 av industriveteranene Glen Schofield og Michael Condrey. Paret hadde tidligere jobbet i Visceral Games og var ansvarlig for etableringen av Dead Space, men forlot før utviklingen av oppfølgerene startet. Selskapet er et uavhengig, heleid datterselskap av Activision og er basert i Foster City i California. Dette studioet er kjent for samarbeidsutviklingen av Call of Duty: Modern Warfare 3 med Infinity Ward, og for å ha utviklet Call of Duty: Advanced Warfare, som ble lansert i 2014.
Niihau
Historie
Øya ble kjøpt av Elizabeth McHutchison Sinclair (1800–1892) i 1864. Hun forlot Skottland i 1839 og bosatte seg med familie på New Zealand til 1862. Etter å ha solgt alt de eide reiste de over Stillehavet med egen båt og etter ett år kom de til Hawaii og bosatte seg på Niihau. Datter av Francis og Elizabeth, Annie Sinclair, giftet seg med Valdemar Knudsen 12. februar 1867. Valdemar Knudsen ble som kjent en fremtredende landbruksutvikler (sukkerindustri), forsker og politiker på Hawaii.
Rødhonningeter
Rødhonningeter (Myzomela cruentata) er en fugl i slekten Myzomela i familien honningetere. Den forekommer i Indonesia og på Papua Ny-Guinea.
Underarter
Det er beskrevet åtte underarter av rødhonningeter :
Eisner Award
Will Eisner Comic Industry Awards, som oftest forkortet til Eisner Awards, er et sett priser som gis ut for kreativ instans innen amerikanske tegneserier. De omtales noen ganger som tilsvarende Oscar-prisene i tegneserieverdenen. Prisen er oppkalt etter Will Eisner, som deltok på prisutgivelsene helt opp til han døde i 2005.
Ivan Slišković
Ivan Slišković (født 23. oktober 1991) er en kroatisk håndballspiller.
Han representerte Kroatia under Sommer-OL 2016 i Rio de Janeiro, der han endte på femteplass med det kroatiske landslaget.
Helge Hinderaker
I tillegg til å være kunstmaler han også var skuespiller noen få ganger på 70-tallet i KLM/Brødrene Dal-produksjonene Nynytt (1976) og Brødrene Dal og professor Drøvels hemmelighet (1979), i rollene som Helge Børs Jr. og Einar. Han er bosatt i Illinois, USA og har hatt en viss suksess med sine malerier.
Hinderaker var formann i Norske interiørarkitekters og møbeldesigneres landsforening 1975-1977.
Skedsmo videregående skole
Skedsmo videregående skole er en videregående skole som ligger i Lillestrøm. Skolen har ca. 1200 elever fordelt på ulike utdanningsprogram, og over 200 ansatte. Skolen har også en landslinje for flyfag ved Kjeller flyplass. Grunnskoleavdelingen ved Skedsmo videregående skole ivaretar opplæringsansvaret for beboere ved Østbytunet behandlingssenter, psykisk helsetjeneste for barn.
Brukermodus
Et moderne operativsystem segrererer vanligvis virtuell hukommelse i et kjerneområde og et brukerområde. Denne adskillelse tjener til å beskytte data og funksjonalitet fra feil, og dermed sørge for feiltoleranse, og skadelig adferd (og dermed sørge for datasikkerhet).
Skedsmo videregående skole
Skolens historie begynner i 1969 med oppstarten av Yrkeskolen for handel og kontor i Skedsmo, da i leide lokaler på Stalsberg skole. Skolen ble utvidet flere ganger i perioden 1969–1986, og leide lokaler flere steder i Skedsmo. I 1975 fikk skolen navnet Skedsmo videregående skole, og den fremsto fra 1979 som en videregående skole som tilbød et fullverdig videregående løp over tre år. Til skolestart høsten 1986 hadde skolen endelig flyttet inn i egne lokaler i Vestbygata, men har siden da blitt utvidet og modernisert i flere omganger, senest i 2012.
Marie Bochet
Marie Bochet (født 9. februar 1994 i Chambéry) er en fransk alpinist, som har vunnet flere paralympiske gullmedaljer og VM-gull.
Skedsmo videregående skole
15. juli 2018 ble en av bygningene ved skolen totalskadd i en brann.
Skolen har disse utdanningsprogrammene:
Marie Bochet
Bochet er født uten venstre arm, og konkurrerer i klassen LW6/8-2. Hun begynte med skisport da hun var 5 år gammel, og ble «oppdaget» av det franske handicapidrettsforbundet da hun var 11 år gammel, som en potensiell eliteutøver. Hun debuterte internasjonalt i 2008.
Skedsmo videregående skole
Skolen har i tillegg en stor avdeling for Tilrettelagt Opplæring (TO), der elever med særskilte behov går på følgende utdanningsprogrammer:
Marie Bochet
Idrettskarriere
Hun deltok i sitt første Paralympics ved Paralympiske vinterleker 2010 i Vancouver, kun 16 år gammel. Hun fikk to 4.-plasser som beste resultat; i slalåm og superkombinasjonen. I tillegg kom hun på 7.-plass i storslalåm, og 8.-plass i utfor og super-G.
Skedsmo videregående skole
Elevene på TO driver bl.a. skolens kantine og et hustrykkeri.
Marie Bochet
Idrettskarriere
Ved VM i alpint for funksjonshemmede 2011 vant hun storslalåm, og kom på 2.-plass i både utfor og super-G, bak hhv. Andrea Rothfuss og Solène Jambaqué. Frankrike vant også lagkonkurransen, der hun deltok sammen med Vincent Gauthier-Manuel, Nicolas Berejny, Cyril More og Yohann Taberlet. Hun vant også verdenscupen sammenlagt for sesongen 2010/11.
Hun deltok ved Paralympiske vinterleker 2014 i Sotsji i Russland, der hun vant både utfor, storslalåm, superkombinasjonen og super-G. Hun var Frankrikes flaggbærer ved avslutningsseremonien.
Verdenscupen i alpint 2013/14 endte med seier i slalåm og storslalåm, 2.-plass i utfor bak russiske Inga Medvedeva, og 3.-plass i super-G. I superkombinasjonen kom hun på 4.-plass. I europacupen 2013/14 vant hun superkombinasjonen, men endte på 4.-plass i slalåm og delt 8.-plass i storslalåm.
Etter de paralympiske vinterlekene i 2018, der hun vant fire gullmedaljer, ble Bochet forfremmet til offiser av Æreslegionen.
Kim Young-ho
Kim Young-ho (født 9. april 1971) er en sørkoreansk fekter som konkurrerer i florett.
Han representerte Sør-Korea under Sommer-OL 2000, der han tok gull.
Hallgeir Kjeldal
Hallgeir Kjeldal (født 14. juli 1955) er en norsk politiker opprinnelig fra Stathelle som representerer Arbeiderpartiet. Han er valgt til ordfører i Bamble kommune for perioden 2015-2019, som følge av et samarbeid mellom Ap, Sp og Venstre.
Kjeldal var avdelingsleder ved forskninsinstituttet Tel-Tek i Porsgrunn før han ble ordfører. Han har tidligere arbeidet i Borealis.
Han har tidligere representert partiet Venstre to perioder i Bamble kommunestyre.
Adrian Hasler
Adrian Hasler, (født 11. februar 1964) er en politiker fra Liechtenstein som var landets statsminister fra 27. mars 2013 til 25. mars 2021.
Karriere
Hasler er utdannet økonom ved Universität St. Gallen i Sveits hvor han ble uteksaminert i 1991. Fra 1996 til 2004 hadde han lederstilling i Verwaltungs- und Privat-Bank i Liechtensteins hovedstad Vaduz.
I 2001 ble han valgt inn i parlamentet (Liechtensteinischer Landtag) som representant for Fortschrittliche Bürgerpartei (FBP), et konservativt-kristeligdemokratisk parti.
I 2004 trakk han seg fra parlamentet for å overta som sjef for det nasjonale politiet i Liechtenstein etter Martin Meyer. Marco Ospelt etterfulgte ham som parlamentsmedlem.
I 2012 utpekte partiet Hasler som sin statsministerkandidat ved valget i 2013. Hans parti vant valget, og Hasler overtok som statsminister 27. mars 2013 etter Klaus Tschütscher som representerte det liberalistisk-konservative partiet Vaterländische Union (VU) (Fedrelandsunionen). I september 2020 kunngjorde Hasler at han ikke er kandidat for en ny statsministerperiode etter valget i 2021.
Familie
Hasler giftet seg 28. mai 2003 med Gudrun Elkuch. Paret har to sønner.
Ornes
Ornes er en mangebølt gård, ei grend, i Luster kommune i Indre Sogn i Vestland fylke. Ornes er et stort nes i Lustrafjorden. Terrenget stiger regelmessig opp mot en flate der Urnes stavkirke og hovudtyngda av gårdsbosetningen ligger. Fra denne flaten stiger terrenget bratt opp til om lag 930 moh til fjellet i Tausasva. Den busette delen av neset har ein mosaikk av åker og eng med produksjon av gras, bær og frukt, busetnad og skog.
Kommunikasjonsmessig lå Ornes sentralt den gang fjorden var viktigste farled. Dagens hovedvei, fylkesvei 55, Lustravegen, går på fjordens nordside, og Ornes er knyttet til denne dels ved fergeforbindelse til strandstedet Solvorn og dels ved Sørsidevegen, fylkesvei 5637, som går langs fjordens sørside og denne går fra Ornes til bygda Skjolden innerst i Lustrafjorden.
Stedet er velkjent på grunn av en stavkirke, og stavkirkens navn skrives med en eldre skriftlig form av gårdsnavnet, nemlig Urnes stavkirke. Urnes stavkirke ble i 1979 tatt inn på lista over verdensarv. Kirkens alder og autentisitet ble lagt til grunn, sammen med vernekriterier inn bygningshistorie og kunsthistorie. Også kirkens plassering i fjordlandskapet ble ilagt vekt.
Det var i 2009 fem aktive gårdsbruk på Ornes og driften er hovedsakelig bringebærdyrking. Landbruksdrifta i området er knyttet til produksjon av frukt og bær (eple, bringebær, jordbær, blåbær, morellar m.m.), grasproduksjon og husdyrhold. Spesialisering utvikles i retning bærproduksjon. Innmarka til de bruka som ikke lenger er i drift drives av de aktive bruka. På bruket Øvre Urnes drives gårdsturisme med kafe, gårdsbutikk og overnatting for turister. Et mindre båtbyggerverksted holder også til på Ornes.
I 1865 ble det gjennomført utskifting på gården Ornes.
Luster kommune har vedtatt en reguleringsplan for Ornes der miljøet omkring stavkirken har fokus. Det heter bl.a. at nye ledningsstrekk skal ligge i bakken, bartrær skal ikke forekomme på dyrka mark, dyrka mark skal heller ikke tas i bruk til produksjon som vil gi vesentlige endringer i landskapsbildet.
En pingles dagbok 10: Gode gamle dager
En pingles dagbok 10: Gode gamle dager er en barnebok fra 2015 som er skrevet av den amerikanske forfatteren og tegneren Jeff Kinney, og oversatt til norsk av Hege Mehren. Den er tiende bok i episodefortellingene om hovedpersonen Greg Heffley. Boken inngår i serien En pingles dagbok.
Den er utgitt i over nitti land. I Norge er det Gyldendal forlag som utgir serien.
Handling
Gregs mor får samlet nok underskrifter til at hjembyen blir enig om å avstå fra å bruke elektroniske apparater i 48 timer, et forbud hun selv bryter ganske raskt. Bestefaren til Greg flytter inn hos dem etter at han ikke har råd til å bo ved aldershjemmet lenger, og kjæresten hans slår opp med ham. Etter at Greg har glemt å skru på tannkrem-hetten igjen en kveld, maser faren hans Frank om hvordan små - og tilsynelatende ubetydelige - hendelser kan føre til veldig store konsekvenser. Siden Gregs far er på forretningsreise, må Gregs bestefar kjøre ham til butikken. Det viser seg imidlertid at bestefaren ikke er kapabel til å kjøre bil. Han kjører i feil retning, og går tom for bensin.
Så Greg begir seg videre til fots. Når Greg ødelegger bilen og den havner i en grøft, må han reise til sommer-camp med vennen sin Rowley. Etter å ha ankommet gården, hører Greg rykter om en forvirret bonde ved navn Silas Scratch, som fremdeles vandrer rundt i området. Barna sliter med å tilpasse seg de ukomfortable hyttene de skal overnatte ved. En annen gutt som heter Julian forsøker å bli syk med vilje, som en unnskyldning for å komme seg vekk fra campen. Greg møter faren sin igjen, som forklarer at det var han som hadde funnet opp rykter om Silas Scratch.
Ilija Brozović
Ilija Brozović (født 26. mai 1991) er en kroatisk håndballspiller.
Han representerte Kroatia under Sommer-OL 2016 i Rio de Janeiro, der han endte på femteplass med det kroatiske landslaget.
Tahiti internasjonale lufthavn
Tahiti internasjonale lufthavn er hovedflyplass i Fransk Polynesia. Den ligger i Faa'a ved hovedstaden Papeete og eies av det offentlig-private selskapet Aéroport de Tahiti (ADT). Lufthavnen hadde i 2012 et passasjertall på 1,152,593.
Historie
Arbeidet med å anlegge flyplassen ved Papeete på Tahiti tok til i 1959 ved utfylling i lagunen. Inntil åpningen av Tahiti internasjonale lufthavn i 1960 gikk den internasjonale flytrafikken til Bora Bora, der USA hadde anlagt flyplass under andre verdenskrig. Tahiti var betjent av sjøfly. Den nye internasjonale lufthavnen åpnet opp for masseturisme på Tahiti og øyene i Fransk Polynesia.
Flyselskaper
Tahiti internasjonale lufthavn er hovedbase for Air Tahiti Nui, som flyr interkontinentale ruter, og Air Tahiti, som betjener 45 innenriksflyplasser.
I juni 2013 hadde også Aircalin (Ny-Caledonia), Air France, Air New Zealand, Hawaiian Airlines og LAN Airlines (Chile) ruter til Tahiti internasjonale lufthavn.
Hodeida
Hodeida eller Al-Hudayda (arabisk: الحديدة‎) er den fjerde største byen i Jemen. Den har omkring 500 000 innbyggere. Hodeida er hovedstad i guvernementet Al-Hudaydah. Byen ligger ved Rødehavet og er en viktig havneby, med eksportprodukter som kaffe, blekjord og skinn. Her finnes også en fiskehavn.
Historie
Byen ble utviklet som havneby fra 1849, da den ble okkupert av Det osmanske rike og ble betydelig på bekostning av Mokka.
En alvorlig brann i januar 1961 ødela store deler av byen. Den ble gjenoppbygd, mer spesielt havneområdet, med sovjetisk hjelp. En vei til Sana ble ferdig samme år. Hodeida var en sovjetisk flåtebase i 1970- og 1980-årene.
Smart-TV
Smart TV er et fjernsyn eller en TV-mottaker med integrerte internett og Web 2.0-egenskaper. Det er en teknologisk mellomting mellom datamaskiner og fjernsyn. Ved siden av å være et medium for visning av TV-programmer, gir de tilgang til Nett-TV, interaktive media, visning av sendinger utenfor programmet, strømming og tilgang til hjemmenettverk.
Dorothea Augusta av Slesvig-Holsten-Gottorp
Dorothea Augusta av Slesvig-Holsten-Gottorp (født 12. mai 1602 på Gottorp, død 13. mars 1682 i Pløn) var en tysk-dansk adelskvinne.
Hun var datter av hertug Johan Adolf og hustru Augusta av Danmark. Den 12. mai 1633 giftet hun seg med den sønderborgske hertugen Joachim Ernst av Slesvig-Holsten-Sønderborg-Pløn. Paret fikk åtte barn:
Maria de Ventadorn
Maria de Ventadorn (? – ca. 1222) var en oksitansk trobairitz (kvinnelig trubadur) og mesén.
Marias ektefelle, Eble V de Ventadorn, var sønnesønn av Eble III, en mesén for den betydelige trubaduren Bernart de Ventadorn, og oldebarn av Eble le chanteur – en av trubadurtradisjonens mulige grunnleggere.
Mange trubadurer henvender seg til Maria i sine dikt, eller i det minste nevner henne, eksempler er Gaucelm Faidit, Monge de Montaudon, Gausbert de Puicibot, Pons de Capduelh, Guiraut de Calanso, Bertran de Born og Gui d'Ussel. Ifølge en vida var Hugh IX av Lusignan Marias «ridder»: era sos cavalliers.
Maria de Ventadorns krav på status som trobairitz hviler på en tensó fra rundt år 1197 der hun i samarbeid med Gui d'Ussel belyser spørsmålet om hvorvidt en mann som lykkes i å oppnå en kvinnes gunst er blitt hennes like eller hennes tjener. Maria forfekter tjenersynspunktet.
Ole Christer Finset Lund
Ole Christer Finset Lund (født 4. januar 1980) er en norsk psykolog, foredragsholder og forfatter. Lund utviklet i 2010 det forebyggende foreldrekurset «Senk stresset i familien» - som fokuserer på stressreduksjon og mindfulness i foreldrerollen. Kurset ledet til boken Senk stresset i familielivet - Mindfulness i foreldrerollen (2011) og Selvfølelses- og mindfulness-fokusert terapi (SMFT): Manual for psykologisk behandling (2013).
Lund har også tidligere utgitt flere fagartikler om bruken av mindfulness i klinisk sammenheng. Til daglig arbeider han som psykologspesialist innenfor det psykiske helsevernet for voksne ved en akutt døgnenhet under DPS Elverum-Hamar.
Igor (album)
Igor er det femte studio albumet av den amerikanske rapperen og plateprodusenten Tyler, the Creator. Det ble utgitt den 17. mai 2019 av Columbia Records. Albumet følger kjærlighets trekanten Tyler, the Creator finner seg i med en gutt og hans kjæreste. Albumet starter med at Tyler blir forelsket i en gutt, som blir referert til i sangene "Earfquake" og "I Think" hvor Tyler synger om at denne gutten ryster livet hans og han er hodeløst forlesket. (Tyler får også et gjeste vers av Atlanta-rapperen Playboi Carti på Earfquake". Det eneste problemet er at denne gutten Tyler er forlesket i har en dame fra før av. I sangen "Running Out Of Time" synger Tyler om han må gjøre noe drastisk så han kan få gutten. Sangen følges så opp av den hardt træffende sangen "NEW MAGIC WAND". Nå er Tyler lei av å vente på at gutten skal ha både han og jenten. Nå må han bestemme seg eller så kommer Tyler til å bruke sin nye magiske tryllestav(pistol) til å kvitte seg med jenten og kanskje gutten også. Tyler har gitt gutten et ultimatum. Men han har fortsatt ikke kontroll, neste sang er "A BOY IS A GUN*». Tyler anser at gutten har kontroll og hans kjærlighet kan være like farlig som en pistol. Men Tyler klarer ikke å gi seg, kanskje siden det er gutten som styrer? I den påfølgende sangen kommer nemlig dette temaet opp. "Puppet" handler om at Tyler er en dukke for gutten, og han styrer Tyler og han klarer ikke å bli fri. Sangen har gjeste vokaler av Kanye West. Den avsluttes med linjen "But at some point, you come to your senses". For så å gå rett inn i neste sangen "WHAT’S GOOD" her våkner Tyler til. Han synger om at han endelig ser lyset og han er våken nå. Tyler ser endelig at han ikke har noe fremtid med gutten lengre. Nå er Tyler fri og hans kjærlighet er vekke. I "GONE, GONE/THANK YOU" fortsetter Tyler trenden sin om at den 10 sangen på hvert album er en dobbelsang. Han er nå fri for kjærligheten til gutten og han vill takke gutten for at han hadde gitt han noe å være glad i. Men Tyler vill aldri være forelsket igjen. Samme temaer kommer i sangen "I dont love you anymore" og Tyler virker som om han kan komme seg forbi denne perioden i livet sitt, helt til han trakker feil og sangen "ARE WE STILL FRIENDS?" Kommer. Tyler klarer ikke å miste gutten fra livet sitt, og trenger han som en venn. Som han selv sier i siste vers "Can’t say goodbye", så klarer ikke Tyler å leve uten han, han må ha gutten i livet sitt selv om det ikke er sunt. Albumet avslutter i en note som ikke avslutter sangen riktig musikalt, men visst du spiller albumet på nytt igjen med engang hører du at siste note og første note passer sammen som en loop. Og eder gjør historien også. Hele albumet er en uendelig loop som Tyler aldri kommer ut av. Uansett hvor mye han vet at de ikke kan bli sammen vill Tyler aldri gi opp.
Implenia
Implenia AG, med hovedkontor i Glattpark (Opfikon) i Kanton Zürich, er et sveitsisk selskap innen eiendoms- og anleggstjenester med virksomhet innen både utvikling og bygg- og anleggsarbeid i Sveits og Tyskland. Implenia er også aktiv i tunnelbygging og tilhørende infrastrukturbygg i Østerrike, Frankrike, Sverige, Norge og Italia. Gruppen ble dannet i begynnelsen av 2006 gjennomen en fusjon av Batigroup Holding AG fra Basel med Zschokke Holding SA fra Genf. Implenia er blant de De 500 største selskapene i Sveits.
Opprinnelse
Implenia ble dannet fra en rekke fusjoner mellom regionale byggefirmaer, til sist i 2006 gjennom fusjonen av Batigroup og Zschokke Holding.
I midten av 1997 fusjonerte Preiswerk Holding AG, Schweizerische Straßenbau- und Tiefbau-Unternehmung AG (Stuag) / Stuag Holding AG og Schmalz AG Bauunternehmung / Schmalz Holding AG for å danne Batigroup Holding med hovedsete i Basel. Kjernekompetansen til Batigroup inkluderer spesielt klassiske byggeaktiviteter, blant annet veibygging, vei asfalt, underjordisk bygging, tunnelbygging og overjordisk bygging.